О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 119
от 05.03.2020 г.
За изменение  и допълнение на Правилника  за организацията на дейността на общинско предприятие „Социално предприятие за озеленяване и благоустройство – Флор“

На основание чл.21 ал.1 т.2, т.8 и ал.2, чл.20, във връзка с чл.17 ал.1 т.1 от ЗМСМА и съгласно чл.52 ал.3 и ал.4 от ЗОС
ОБЩИНСКИ СЪВЕТ РЕШИ:
Приема Правилник за изменение и допълнение  на Правилника за организацията на дейността на общинско предприятие „Социално предприятие за озеленяване и благоустройство – Флор“, както следва:

§1. Изменя  чл.8 от  раздел  ІІІ.  „Финансиране на предприятието“,  като израза „ще бъде извършвано от счетоводител в Организационно-управленската структура на предприятието“ се заменя с израза: „ ще се  извършва от счетоводител, назначен в структурата на предприятието“ и текста  придобива следния вид: 


„Чл.8 Счетоводството на общинското предприятие ще се  извършва от счетоводител, назначен в структурата на предприятието.“

§2. Изменя чл.15 от  раздел ІV. „Управление и структура“, като   досегашния текст: „Организационно – управленската структура на предприятието е:

· Директор;

· Администрация – 3 броя;

· Работници- от 20 броя до 26 броя, съобразно нуждите

придобива следния вид:
„Чл.15 Организационно-управленската структура включва следните бройки:

· Директор -1 бр.

· Администрация - 6 бр.

· Работници - 43 бр., съобразно нуждите.“
§3. Изменя и допълва §1 от Заключителните разпоредби, като параграф  §1 придобива следния вид:

„§1. Правилникът е приет на основание чл.21, ал.1 и ал.2 от ЗМСМА и  чл.52 и чл.53 от Закона за общинската собственост, с Решение № 394 от 22.12.2016г. по протокол № 18 т.2 от дневния ред на Общински съвет Перник и е  изменен  с Решение на ОбС, Перник № 119 от 05.03.2020г., по Протокол № 5 т.2 от дневния ред на Общински съвет Перник.“.
Решението е прието на заседание на Общинския съвет, проведено на 05.03.2020г., Протокол № 5 т.2 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

